ปลัดกระทรวงคมนาคม ให้ความมั่นใจมาตรการในระบบขนส่งสาธารณะ พร้อมย้ำประชาชนที่จะเดินทางข้ามเขตจังหวัด ต้องตรวจสอบมาตรการของแต่ละจังหวัด
ปลัดกระทรวงคมนาคม ให้ความมั่นใจมาตรการในระบบขนส่งสาธารณะ พร้อมย้ำประชาชนที่จะเดินทางข้ามเขตจังหวัด ต้องตรวจสอบมาตรการของแต่ละจังหวัด นายชัยวัฒน์ ทองคำคูณ ปลัดกระทรวงคมนาคม ชี้แจงถึงการดูแลการเดินทางของประชาชน ตามประกาศข้อกำหหนดของรัฐบาลในข้อที่ 5 ที่ขอให้ประชาชน งด ชะลอการเดินทางข้ามเขตพื้นที่จังหวัด เว้นแต่มีความจำเป็น ก็เพื่อต้องการให้ประชาชนอยู่บ้าน เพราะการเดินทางข้ามจังหวัดเป็นส่วนหนึ่งของการแพร่ระบาดของโรคและไม่สามารถควบคุมได้ แต่หากมีความจำเป็นที่จะต้องเดินทางผ่านระบบขนส่งสาธารณะ ประชาชนต้องปฏิบัติตามข้อกำหนดและมาตรการของกระทรวงสาธารณสุข ทั้งการตรวจคัดกรองอุณหภูมิ การเว้นระยะห่าง และสวมหน้ากากอนามัยตลอดเวลาการเดินทาง ขณะที่การให้บริการของผู้ประกอบการ ก็ได้จัดเจล สบู่ล้างมือไว้ให้เช่นกัน ทั้งนี้ขอให้ความมั่นใจกับผุ้เดินทางว่า กระทรวงคมนาคมมีการทำความสะอาดสถานที่ให้บริการ ยานพาหนะ รวมทั้งการตารวจสุขภาพอนามัยแก่เจ้าหน้าที่ผู้ให้บริการ ทุกคนเป็นประจำทุกวันปลัดกระทรวงคมนาคม ยังขอให้ผู้ที่จะเดินทางไปในพื้นที่จังหวัดต่างๆ ควรตรวจสอบมาตรการควบคุมของแต่ละจังหวัด เพื่อจะได้ทราบรายละเอียด พร้อมปฏิบัติตามข้อกำหนดได้อย่างถูกต้อง พร้อมย้ำให้ทุกคน เข้าใจทำการทำหน้าที่ของเจ้าหน้าที่ทุกภาคส่วน ต้องปฏิบัติงานตลอด 24 ชั่วโมง เพื่อให้ทุกคนมีชีวิตที่ปลอดภัยและผ่านโรคร้ายนี้ไปได้